da en da nl ca da da da es da da da da da da da da da da da da da da da da da da da nb da da da da da fr da da da da da da da da da da da en da en da en en da da da da da da da da da da da de da da da da da da da da da da da da da nl da en da da es nl da
48 % flere svanemærkede produkter på tre år | Miljømærkning Danmark
22.4.2021 06:30:00 CEST | Miljømærkning Danmark
De danske forbrugere har i dag et stort udvalg af svanemærkede produkter at vælge imellem. På bare tre år er antallet gået fra 12.500 til nu 18.500 produkter og ydelser med Svanemærket. Alligevel efterspørger hele 60 % af danskerne endnu flere miljømærkede varer på hylderne.
På bare tre år er antallet af svanemærkede produkter og ydelser vokset fra 12.500 til 18.500. Alligevel efterspørger hele 60 % af danskerne endnu flere miljømærkede varer på hylderne.
Hos Miljømærkning Danmark, som har ansvaret for Svanemærket i Danmark, ser man bl.a. stor vækst i det svanemærkede udvalg inden for møbler, tøj, plejeprodukter, investeringsfonde, byggematerialer og byggeri.
”Vi ved fra flere af vores undersøgelser, at forbrugere i både Danmark og resten af Norden gerne vil være en del af løsningen på miljø- og klimaudfordringerne. Her er Svanemærket en stærk guide for forbrugere, da mærket gør det enkelt at vælge blandt de miljømæssigt bedste produkter. Målet med Svanemærket er netop at mindske den samlede miljø- og klimabelastning fra produktion og forbrug”, forklarer Charlotte Rajsager, chef for marketing og kommunikation hos Miljømærkning Danmark
Styrken ved Svanemærket, som er Nordens officielle miljømærke, er, at mærket ser på hele produktets rejse og de miljøproblemer, der opstår undervejs. På den måde vurderer Svanemærket, hvordan vi bedst passer på miljøet, klimaet og dig som forbruger. Samtidig sikrer en uafhængig tredjepart, at produkterne lever op til Svanemærkets skrappe krav, hvilket er med til at sikre en høj troværdighed.
”Forbrugere efterspørger troværdige mærker at navigere efter, for vi udsættes desværre for rigtig meget greenwashing eller halve historier, og det er næsten umuligt for den enkelte at gennemskue, hvad der er rigtigt og forkert. Med Svanemærket ved hånden, behøver forbrugere ikke at være eksperter i hverken kemi eller produktionsmetoder – det arbejde gør vi for dem”, siger Charlotte Rajsager.
EU undersøgte tidligere i år, i hvilken grad forbrugere udsættes for greenwashing, når de handler online inden for tekstiler, plejeprodukter og husholdningsprodukter. Her viste det sig, at der var tale om vildledende markedsføring i hele 42 % af tilfældene i henhold til EU-reglerne.
Danskerne efterspørger flere miljømærkede varer
Bekymringen for greenwashing og ønsket om at være med til at løse miljø- og klimaudfordringerne er tilsyneladende med til at øge interessen for svanemærkede produkter. For selvom udbuddet af svanemærkede varer vokser, efterspørger hele 60 % af danskerne flere miljømærkede varer. Det viser en ny kendskabsmåling, som YouGov har foretaget for Miljømærkning Danmark.
”Så efterspørgslen er der, og det er et vigtigt signal til virksomhederne. Det er nemlig en udfordrende proces, virksomhederne skal igennem for at opnå en certificering med Svanemærket. Derfor er det også meget glædeligt, at virksomhederne efterfølgende oplever en belønning for deres indsats i form af en øget efterspørgsel på deres produkter”, slutter Charlotte Rajsager, chef for marketing og kommunikation hos Miljømærkning Danmark.
Udbuddet af svanemærkede produkter og serviceydelser på det danske marked er på mere end 18.500.
94 % af danskerne kender Svanemærket*.
60 % af danskerne efterspørger flere miljømærkede varer*.
63 % af danskerne ser efter Svanemærket, når de skal vælge varer**.
Som forbruger kan du se efter svanemærket, når du køber produkter inden for pleje, makeup, rengøring, husholdning, tekstiler, byggeri og bolig mm. Gå på opdagelse på www.ecolabel.dk/dithjem.
Find inspiration til en mere bæredygtig livsstil.
*Undersøgelsen er gennemført af analyseinstituttet YouGov. Der er i alt gennemført 1007 CAWI-interview med danskere i alderen 15-74 år, i perioden 18. - 21. januar 2021.
**Undersøgelsen er gennemført af analyseinstituttet YouGov. Der er i alt gennemført 1006 CAWI-interview med danskere i alderen 15-74 år, i perioden 18. - 21. januar 2021.
Pressemeddelelse fra EU, den 28. januar 2021: Screening of websites for ‘greenwashing': half of green claims lack evidence.
GØR EN FORSKEL MED SVANEMÆRKET
Når du vælger produkter med Svanemærket, er du med til at gøre en forskel. Du bidrager til:
En rigere og renere natur
Bedre kemi i hverdagen
Ansvarlig brug af jordens ressourcer
Svanemærket er Nordens officielle miljømærke og blandt verdens skrappeste miljøcertificeringer. Svanemærket evaluerer miljøpåvirkningen i alle relevante faser af et produkts livscyklus fra råvarer til produktion, brug, bortskaffelse og recirkulering, og har særligt fokus på bæredygtigt ressourceforbrug, påvirkning af klima, brug af skadelige kemikalier og bevarelse af biodiversitet.
Svanemærkets krav er unikke for hver produktgruppe, og kravene justeres løbende. Ved nye krav skal virksomheder re-certificere deres produkter for at kunne fortsætte med at bruge Svanemærket.
Svanemærket er med til at fremme cirkulær økonomi, reducere klimabelastningen og er et stærkt redskab til at realisere FN’s 12. verdensmål om at sikre bæredygtige forbrugs- og produktionsformer.
forbrugforbrugeregreenwashinglivscyklusmiljømærkemiljømærkede varerMiljømærkning DanmarkNordens officielle miljømærkeSvanemærketVerdensmål 12vækst
Pressekontakt, Lisa Olufson Klæsøe, tlf. 39 96 61 06
På bare tre år er antallet af svanemærkede produkter og ydelser vokset fra 12.500 til 18.500. Alligevel efterspørger hele 60 % af danskerne endnu flere miljømærkede varer på hylderne.
Svanemærket er det officielle miljømærke i Norden og gør det enkelt for forbrugere at vælge blandt de miljømæssigt bedste produkter og serviceydelser.
Målet med Svanemærket er at mindske den samlede miljøbelastning fra produktion og forbrug. Derfor ser Svanemærket på hele produktets rejse og de miljøproblemer der opstår undervejs - til gavn for mennesker, miljø og jordens ressourcer.
5 facts om Svanemærkets krav
Få inspiration til en mere bæredygtig hverdag
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Svanemærkede daginstitutioner har fået fodfæste i hele landet17.8.2022 06:00:00 CEST | Pressemeddelelse
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022